

 **UGOVOR O POSREDOVANJU U KUPOVINI NEPOKRETNOSTI**

Zaključen dana \_\_\_\_\_\_\_\_\_\_\_\_\_2017. godine u Beogradu, između: Agencija za promet nekretnina „C nekretnine“ , Beograd, ul. Kragujeva;ki pit 136, matični broj 60376085, PIB 104644334, upisan u registar posrednika pod brojem 299, koga zastupa Direktorka Slobodanka Kuzmanović, kao POSREDNIK (u daljem tekstu Posrednik), (otac ), , ul. br. , lk.br. , izdata dana . godine, JMBG (kao NALOGODAVCA (u daljem tekstu Nalogodavac)
**Član 1.**
 Predmet Ugovora je regulisanje međusobnih odnosa vezanih za posredovanje pri kupovini nepokretnosti za račun KUPCA, a pod uslovom i na način definisan ovim Ugovorom. Posredovanje podrazumeva dovođenje u vezu KUPCA sa vlasnikom nepokretnosti radi potencijalne kupoprodaje. KUPAC angažuje POSREDNIKA da u ime i za račun KUPCA izvrši posredovanje pri kupovini nepokretnosti. Ugovorne strane saglasno utvrđuju da su ovim ugovorom obuhvaćene sve nepokretnosti koje kupcu budu ponuđene od strane POSREDNIKA, bez vremenskog ograničenja. Kao dokaz o činjenici koje je nepokretnosti KUPAC razgledao posredstvom POSREDNIKA, služi Potvrda o obavljenom gledanju nepokretnosti potpisana od strane KUPCA, koja čini sastavni deo ovog Ugovora. Obaveze posrednika
**Član 2.**
 POSREDNIK se obavezuje da sa pažnjom dobrog privrednika preduzme sve potrebne radnje a posebno da: - KUPCA upozna sa pravnim statusom predmetne nepokretnosti, postojanjem činjenica koje bi sprečavale uknjižbu nepokretnosti u Katastru ili drugim smetnjama za kupovinu nepokretnosti, i drugim činjenicama koje su od značaja za predmetni posao; - učestvuje u pregovorima za kupovinu predmetne nepokretnosti; - i drugo predviđeno Opštim Uslovima poslovanja POSREDNIKA i Zakonom o posredovanju u prometu i zakupu nepokretnosti. Obaveze kupca
**Član 3.**
KUPAC se obavezuje da za obavljenu uslugu posredovanja isplati POSREDNIKU posredničku naknadu u visini od 2 % od ugovorene kupoprodajne cene nepokretosti, istovremeno sa isplatom kapare za kupovinu predmetne nepokretnosti, a prilikom zaključenja Predugovora (Ugovora) o kupoprodaji te nepokretnosti. U slučaju da KUPAC ne bude zainteresovan za kupovinu nepokretnosti koje su mu prezentovane od strane POSREDNIKA, POSREDNIK nema pravo na naplatu posredničke naknade niti naknade drugih troškova.
 **Član 4.**
 KUPAC je obavezan isplatiti POSREDNIKU ugovorenu posredničku naknadu i u slučaju da, bez znanja i učešća POSREDNIKA, u roku od 12 meseci od dana razgledanja nepokretnosti, on lično ili sa njim povezano lice u smislu Opštih uslova poslovanja posrednika, zaključi Predugovor odnosno Ugovor sa prodavcem nepokretnosti sa kojim je doveden u vezu preko POSREDNIKA. Na sve što nije detaljno regulisano ovim Ugovorom primeniće se Opšti uslovi poslovanja posrednicke agencije ‘’C nekretnine’’ i Zakon o posredovanju u prometu i zakupu nepokretnosti. U slučaju spora koji se ne može rešiti mirnim putem nadležan je I Osnovni Sud u Beogradu Ovaj Ugovor sačinjen je u dva (2) istovetna primerka, od kojih obe ugovorne strane zadržavaju po jedan primerak.

ZA POSREDNIKA \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ NALOGODAVAC \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_